**ZMLUVA O POSKYTNUTÍ DOTÁCIE Z ROZPOČTU OBCE**

uzatvorená v súlade s ustanoveniami §261 a nasledujúce zákona č. 513/1991 Zb. Obchodný zákonník v znení neskorších predpisov (ďalej aj *„Obchodný zákonník“*) aj v súlade s ustanoveniami Všeobecne záväzného nariadenia obce č. 11/2021 o podmienkach poskytovania dotácií z rozpočtu obce medzi zmluvnými stranami:

**Obec Huncovce**

so sídlom: Hlavná 29/2, 059 92 Huncovce

zastúpená starostom: ......................................................

IČO : 00326232

DIČ : 2020697151

Bankové spojenie : Prima banka Slovensko, a.s.,

IBAN: SK58 5600 0000 0016 1489 2001

***(ďalej aj „obec“)***

**Názov žiadateľa**

so sídlom: ......................................................

zastúpená štatutárom: ......................................................

IČO : ......................................................

DIČ : ......................................................

IČ pre DPH : ......................................................

Bankové spojenie: ......................................................

IBAN: ......................................................

Právna forma: ......................................................

Registrový úrad: ......................................................

Registračné číslo: ......................................................

***(ďalej aj „príjemca dotácie“)***

**ČLÁNOK I.**

**PREDMET ZMLUVY**

Predmetom tejto zmluvy o poskytnutí dotácie z rozpočtu obce (ďalej aj *„zmluva“*) je záväzok obce poskytnúť príjemcovi dotácie finančnú dotáciu z rozpočtu obce (ďalej aj *„finančná dotácia“*) v súlade s ustanoveniami nariadenia obce o podmienkach poskytovania dotácií z rozpočtu obce aj v súlade s uznesením Obecného zastupiteľstva obce č. ............... zo dňa ...................... a záväzok príjemcu dotácie, že finančnú dotáciu použije výhradne na účel dohodnutý ustanoveniami tejto zmluvy a v lehote dohodnutej ustanoveniami tejto zmluvy použitie finančnej dotácie obci vyúčtuje a nepoužitú časť vráti na účet obce.

**ČLÁNOK II.**

**VÝŠKA DOTÁCIE A ÚČEL JEJ POUŽITIA**

1. Obec poskytuje príjemcovi dotáciu vo výške ...............- €, slovom ..................... eur.
2. Obec zašle finančnú dotáciu bankovým prevodom na účet príjemcu dotácie, prípadne vyplatí v hotovosti z pokladne obce príjemcovi dotácie najneskôr do 15 dní od účinnosti zmluvy.
3. Príjemca dotácie použije finančnú dotáciu z rozpočtu obce na .......................................................... .................................................................................................. (ďalej aj „projekt“).
4. Za oprávnené náklady použité príjemcom dotácie na realizáciu projektu bude obec ako poskytovateľ finančnej dotácie považovať len náklady na:
5. organizačné zabezpečenie projektu,
6. cestovné, štartovné, stravné a ubytovacie náhrady účastníkov, organizátorov projektu,
7. registračné poplatky klubu,
8. propagáciu klubu,
9. poplatky za prenájom telocvične,
10. nákup športového vybavenia,
11. ( ...... uviesť podľa potreby iné)
12. Príjemca dotácie nie je oprávnený použiť finančnú dotáciu na:
13. nákup darov, suvenírov,
14. úhradu pokút a iných sankcií,
15. úhradu miezd, platov a odmien svojich zamestnancov,
16. úhradu záväzkov z predchádzajúcich rokov,
17. splácanie úverov a úrokov z poskytnutých úverov,
18. úhradu činnosti politických strán, hnutí a ich zoskupení,

**ČLÁNOK III.**

**PROPAGÁCIA OBCE AKO POSKYTOVATEĽA FINANČNEJ DOTÁCIE**

1. Príjemca dotácie sa zaväzuje zabezpečiť propagáciu a prezentáciu obce v nasledovnom rozsahu a forme:
2. na všetkých propagačných materiáloch a nosičoch o projekte označiť obec ako poskytovateľa finančnej dotácie, s podporou ktorého sa projekt realizuje,
3. umiestniť na web stránke organizácie/projektu na dobu jedného roka banner propagujúci obec ako poskytovateľa finančnej dotácie, s podporou ktorého sa projekt realizuje,
4. zabezpečiť všetkým účastníkom projektu distribúciu materiálov propagujúcich obec ako poskytovateľa finančnej dotácie, s podporou ktorého sa projekt realizuje,
5. zabezpečiť starostovi obce, alebo inému reprezentantovi obce možnosť vystúpenia, príhovoru na projekte,
6. zabezpečiť bezplatný vstup na projekt starostovi obce, alebo inému reprezentantovi obce,
7. po ukončení projektu odovzdať starostovi obce dokumentáciu o propagácii obce ako poskytovateľa finančnej dotácie, s podporou ktorého sa projekt realizoval.
8. Záväzky súvisiace s propagáciou obce ako poskytovateľom finančnej dotácie, s podporou ktorého sa projekt realizuje vykoná príjemca dotácie riadne a včas a v súlade s ustanoveniami tejto zmluvy, s náležitou odbornou starostlivosťou a v takom rozsahu, aby neutrpelo ujmu dobré meno obce.
9. Príjemca dotácie bude uvádzať obec ako poskytovateľa finančnej dotácie, s podporou ktorého sa projekt realizuje na všetkých nosičoch a v rámci medializácie projektu už odo dňa účinnosti tejto zmluvy.
10. Príjemca dotácie si so starostom obce, alebo so zamestnancom obce povereným starostom obce vopred odsúhlasí rozsah a formu prezentácie obce a použitie symbolov obce. Odsúhlasenie použitia symbolov obce musí byť písomné.
11. V prípade, ak príjemca dotácie bude mať vedomosť o tom, že nebude schopný dodržať riadne a včas všetky svoje záväzky súvisiace s propagáciou obce ako poskytovateľom finančnej dotácie, s podporou ktorého sa projekt realizuje, v súlade s ustanoveniami tejto zmluvy, oznámi to bez zbytočného odkladu starostovi obce.

**ČLÁNOK IV.**

**VYÚČTOVANIE DOTÁCIE**

1. Príjemca dotácie použije finančnú dotáciu výhradne na účel uvedený v článku II. tejto zmluvy.
2. Príjemca dotácie po ukončení projektu poskytnutú finančnú dotáciu obci riadne vyúčtuje v súlade s ustanoveniami osobitných predpisov v lehote do 30 dní od ukončenia projektu, ak je projekt celoročný najneskôr do 31. decembra kalendárneho roka, kedy bola dotácia príjemcovi dotácie obcou poskytnutá.
3. Vyúčtovanie dotácie obsahuje najmä:
   * 1. vecné zhodnotenie dosiahnutého účelu, cieľa projektu, alebo akcie, na ktorý sa dotácia poskytla,
     2. finančné zhodnotenie poskytnutej dotácie, to znamená súhrn výdavkov, ktoré súvisia s poskytnutou dotáciou a čitateľné fotokópie všetkých účtovných dokladov k uvedeným výdavkom (faktúry, pokladničné doklady, bankové výpisy, zmluvy, prezenčné listiny, dodacie listy a podobne), ktoré preukázateľne a kompletne dokladujú použitie dotácie v súlade s podmienkami zmluvy o poskytnutí dotácie.
4. V mimoriadnych a odôvodnených prípadoch môže príjemca dotácie požiadať obec o predĺženie termínu vyúčtovania. Žiadosť o predĺženie termínu musí obci doručiť najneskôr 7 kalendárnych dní pred ukončením termínu na vyúčtovanie.
5. Príjemca dotácie je povinný najneskôr v deň doručenia vyúčtovania obci doručiť obci avízo o poukázaní nevyčerpanej čiastky finančnej dotácie na účet obce.

**ČLÁNOK V.**

**KONTROLA PLNENIA ZMLUVNÝCH PODMIENOK**

**A SANKCIE ZA PORUŠENIE ZMLUVNÝCH PODMIENOK**

1. Obec si vyhradzuje právo vykonať kontrolu zákonnosti, hospodárnosti, účelovosti a efektívnosti použitia poskytnutej dotácie.
2. Nedodržanie zmluvných podmienok príjemcom dotácie je treba považovať za hrubé porušenie zmluvy, ktoré môže mať za následok povinnosť príjemcu dotácie uhradiť obci zmluvnú pokutu vo výške 1 000 € (slovom: Jedentisíc eur), najmenej však 0,1 %  z  neoprávnene použitej sumy za každý aj začatý deň neoprávneného použitia.
3. Ak príjemca dotácie nedodrží lehotu pre vyúčtovanie poskytnutej dotácie, predloží obci neúplné, prípadne nesprávne vyúčtovanie dotácie, obec písomne vyzve príjemcu dotácie, aby vrátil celú výšku dotácie, alebo jej časť na účet obce do 30 kalendárnych dní odo dňa doručenia výzvy.
4. Ak príjemca dotácie použije finančné prostriedky z poskytnutej dotácie v rozpore so zmluvne dohodnutým účelom, obec písomne vyzve príjemcu dotácie, aby vrátil celú výšku dotácie na účet obce do 3 kalendárnych dní odo dňa doručenia výzvy.

**ČLÁNOK VI.**

**ĎALŠIE DOJEDNANIA**

Zmluvné strany si dohodli možnosti komunikácie:

Kontaktná osoba za obec:

........................................., starosta obce

+421 911 728 366

[starosta@huncovce.sk](mailto:starosta@huncovce.sk)

Zodpovedná osoba za príjemcu dotácie:

.........................................

+421 ................................

.......................@...............

**ČLÁNOK VII.**

**VŠEOBECNÉ, SPOLOČNÉ A ZÁVEREČNÉ USTANOVENIA**

1. Zmluva je dohodnutá na dobu určitú do ...............................
2. Zmluva nadobúda platnosť dňom podpísania štatutárnymi zástupcami oboch zmluvných strán a účinnosť dňom nasledujúcim po jej zverejnení.
3. Túto zmluvu je možné meniť iba písomnými dodatkami podpísanými štatutárnymi zástupcami oboch zmluvných strán.
4. Vzťahy zmluvných strán výslovne neupravené v tejto zmluve sa riadia príslušnými ustanoveniami súvisiacich osobitných predpisov.
5. Zmluvné strany sa zaväzujú, že informácie, ktoré si navzájom poskytnú v súvislosti s predmetom zmluvy, neposkytnú tretej osobe a ani ich nevyužijú v rozpore s ich účelom.
6. Zmluvné strany sa dohodli, že vzniknuté spory budú prednostne riešiť vzájomným rokovaním.
7. Táto zmluva je vyhotovená v jazyku slovenskom v dvoch rovnopisoch, z ktorých každá zmluvná strana si ponechá jeden rovnopis.
8. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

v Huncovciach dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za obec za príjemcu dotácie

................................... .....................................

starosta obce ..................